דני אולמו

דניאל אולמו קרבחאל (בספרדית: Daniel Olmo Carvajal; נולד ב-7 במאי 1998) הוא כדורגלן ספרדי המשחק בעמדת הקשר ההתקפי בברצלונה ובנבחרת ספרד. אולמו נולד בטראסה, ובילדותו הספיק לעבור בנבחרות הנוער של אספניול וברצלונה. אולמו עזב את קבוצת הנוער של ברצלונה והצטרף בגיל 16 לקבוצת הנוער של דינמו זאגרב ב-31 ביולי 2014. את משחקו הראשון בקבוצה הבוגרת ערך ב-7 בפברואר 2015 נגד לוקומוטיבה זאגרב. ב-22 באוגוסט 2016 חתם על חוזה חדש לארבע שנים בקבוצה. ב-17 בדצמבר 2018 נבחר לשחקן הטוב ביותר של ליגת העל הקרואטית לשנת 2018. באותו החודש פרסם עיתון הספורט האיטלקי, "טוטוספורט", את הדירוג שלו לפרס "נער הזהב", ובו אולמו סיים במקום האחד עשר, כשאחריו ברשימה נמצאו שחקנים כמו קיליאן אמבפה ויוסיפ ברקאלו. ב-3 ביוני 2019, הוא קטף פרס נוסף כאשר הוא הוכתר לשחקן הטוב ביותר ולשחקן הצעיר הטוב ביותר לעונת 19–2018 בליגה הקרואטית. ב-18 בספטמבר 2019 רשם את הופעת הבכורה שלו בליגת האלופות בניצחון הבית 0–4 על אטאלנטה. הוא כבש את שערו הראשון בתחרות ב-22 באוקטובר בתיקו החוץ 2–2 מול שחטאר דונצק. הוא כבש את השער היחיד של דינמו בהפסד הבית 1–4 למנצ'סטר סיטי, כשאת אותה העונה זאגרב סיימה במקום הרביעי והאחרון בשלב הבתים. ב-25 בינואר 2020 הצטרף לר.ב. לייפציג מהבונדסליגה בחוזה לארבע שנים. הוא רשם את הופעת הבכורה שלו במדי לייפציג בתיקו 2–2 מול בורוסיה מנשנגלדבך כאשר נכנס כמחליף של טיילר אדמס. שלושה ימים לאחר מכן, הוא כבש את השער היחיד של הקבוצה בהפסד 3–1 לאיינטרכט פרנקפורט במסגרת הגביע הגרמני, כשהפעם נכנס כמחליף של אמאדו היידארה בדקה ה-46. אולמו זכה לעלות בהרכב הפותח ב-9 בפברואר במשחק החוץ נגד באיירן מינכן, שהסתיים בתוצאות תיקו מאופס, ובו הוא ירד אל ספסל המחליפים בדקה ה-69, כשבמקומו עלה לשחק פטריק שיק. ב-12 ביוני, הוא כבש את צמד השערים של קבוצתו בניצחון 0–2 על הופנהיים. ב-13 באוגוסט, הוא כבש את השער הפותח בניצחון 1–2 על אתלטיקו מדריד באצטדיון ז'וזה אלבלדה, שער שעזר ללייפציג להתקדם לשלב חצי הגמר של ליגת האלופות לראשונה בתולדות המועדון. ב-12 באוגוסט 2023 כבש שלושער בניצחון 0–3 על באיירן מינכן במסגרת משחק הסופר קאפ הגרמני, ועזר לקבוצה לזכות בתואר בפעם הראשונה בהיסטוריה. ב-9 באוגוסט 2024 חתם לשש שנים בעסקה המוערכת בכ-60 מיליון אירו. ב-28 באוגוסט ערך את הופעת הבכורה שלו כמחליף ב-1–2 על ראיו ואיקאנו וכבש את שערו הראשון בקבוצה, שהיה גם שער הניצחון במשחק. לאחר שייצג את הנבחרת הספרדית במגוון גילאים של נבחרות הנוער שלה, הוא זומן לראשונה לסגל הנבחרת הבוגרת בנובמבר 2019 לצמד משחקיה נגד מלטה ורומניה במסגרת מוקדמות יורו 2020; טורניר שאליו ספרד כבר העפילה. הוא ערך את הופעת הבכורה שלו בנבחרת ב-15 בנובמבר כאשר נכנס כמחליף של אלברו מוראטה בדקה ה-66 ואף הבקיע שלוש דקות מאוחר יותר בניצחון הבית 0–7 על מלטה. נכלל בסגל נבחרת ספרד לטורניר מונדיאל 2022. נכלל בסגל נבחרת ספרד בטורניר יורו 2024. אביו של דני, מיקל, היה גם כדורגלן אשר שיחק בעמדת החלוץ. אחיו הגדול של דני, קרלוס, גם הוא כדורגלן אשר משחק בעמדת הבלם עבור דינמו זאגרב II. אולמו דובר קרואטית באופן שוטף. דינמו זאגרב אליפות קרואטיה (5): 2014/15, 2015/16, 2017/18, 2018/19, 2019/20 הגביע הקרואטי (3): 2014/15, 2015/16, 2017/18 הסופר קאפ הקרואטי (1): 2019 ר.ב. לייפציג הגביע הגרמני: 2021/2022, 2022/2023 הסופר קאפ הגרמני: 2023 נבחרת ספרד אליפות אירופה: 2024 ליגת האומות: 2022/2023 נבחרת ספרד עד גיל 21 אליפות אירופה עד גיל 21: 2019 אליפות אירופה עד גיל 21 – נבחרת הטורניר: 2019 גמר אליפות אירופה עד גיל 21 – שחקן המשחק: 2019 ליגת האלופות – מחזור 6 – שער השבוע – 2019/20 ליגת האלופות – נבחרת תגליות העונה – 2019/20 יורו 2024 – נעל הזהב מדיה וקבצים בנושא דני אולמו בוויקישיתוף דני אולמו, ברשת החברתית אקס (טוויטר) דני אולמו, ברשת החברתית אינסטגרם דני אולמו, באתר Transfermarkt דני אולמו, באתר Soccerway דני אולמו, באתר BDFutbol דני אולמו, באתר WorldFootball.net דני אולמו, באתר National Football Teams דני אולמו, באתר FootballDatabase.eu דינמו זאגרב החתימה את הספרדי המוכשר, דני אולמו אולמו הביע את נאמנותו לדינמו זאגרב לארבע השנים הבאות (בקרואטית) דני אולמו הוא השחקן הטוב ביותר של הליגה הקרואטית (בקרואטית) אולמו הקדים את אמבפה וברקאלו ברשימת "נער הזהב" (בקרואטית) דני אולמו נבחר לשחקן הטוב ביותר בקרואטיה דני אולמו מגיע ללייפציג (בגרמנית) דני אולמו מצטרף לר.ב. לייפציג מדינמו זאגרב דני אולמו כבש בניצחון ההיסטורי של לייפציג אשר גרם להדחתם של אתלטיקו מדריד והוביל להעפלה של לייפציג לשלב חצי הגמר לראשונה בתולדות המועדון (בקרואטית) FC Barcelona sign Dani Olmo, www.fcbarcelona.com (באנגלית) אולמו ומלואו: ברצלונה הפכה פיגור ל-1:2 על ראיו וייקאנו, באתר וואלה, 28 באוגוסט 2024 OFICIAL Lista de convocados para la Copa Mundial de Fútbol de la FIFA Catar 2022 באתר פדרציית הכדורגל הספרדית המלכותית, 11 בנובמבר 2022 (בספרדית) אחת עשרה תגליות העונה של ליגת האלופות